Vékény Község Önkormányzat
4/2016. (VIII. 29.) önkormányzati rendelete

az önkormányzat  helyi építési szabályzatáról szóló
5/2003. (VII. 2.) önkormányzati rendelet módosításáról


Vékény Község Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény (továbbiakban: Étv.) 62.§ (6) bekezdés 6. pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában és az Étv. 6. § (1) bekezdésében meghatározott feladatkörében eljárva – figyelemmel a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet 28. § (2) bekezdésére a következőket rendeli el:

1 §.

(1) Vékény Község Önkormányzat Képviselő-testülete az önkormányzat helyi építési szabályzatáról szóló 5/2003. (VII. 2.) önkormányzati rendelet (a továbbiakban: HÉSZ.)  1. § (2) bekezdése, a 3-7. §-a, a 8. § (1)-(5) bekezdései, a 10. § (2) bekezdése és a 15. § (4) bekezdése, a 17. § (2) bekezdésének c) pontja hatályát veszti.

(2) A HÉSZ
13. § (3) bekezdésének „(Kxx) = A  kialakult, 14 m-nél keskenyebb, már beépült, vagy korábbi bontás miatt megüresedett telkeken az eredetit meg nem haladó építménymagassággal épülő bővítmények, illetve új épületek esetében az OTÉK 36.§ (2) szerinti legkisebb távolság csökkenthető, de a csökkentés mértékének pontosítására az építési engedélyezési eljárásba az illetékes tűzvédelmi szakhatóságot be kell vonni.”
 szövegrésze hatályát veszti.

2. §
Záró rendelkezések

E rendelet a kihirdetést követő napon lép hatályba, és az azt követő napon hatályát veszti.

Vékény, 2016. 08. 25.


Endrődi Tibor						dr. Szalontai András
polgármester							jegyző

Záradék:
A rendelet helyben szokásos módon kihirdetésre került.
Szászvár, 2016. 08. 29.


                                                                                  	dr. Szalontai András
								jegyző


